  Виталий Пронин Алигес Карлыганын удмурт сиёнлы сӥзем «Калыксий-2018» бадӟым ужрад ортчизМарий Элын улӥсьёс шуо, Мари-Турек ёросысьтызы Бадӟым Карлыган черкогурт - удмуртъёслэн шоркарзы.Карлыганын тыршо утьыны анай кылмес, лулчеберетмес, ортчытъяло пӧртэм ужрадъёс.Оглом туннэ нуналлы Марий Элын 2 но ӝыны сюрслэсь трос удмуртъёс уло. Соос пӧлысь 2 сюрсэз - Бадӟым Карлыганын но вӧзысьтыз пичи гуртъёсын. Соос валче, тупаса улыны тыршо, ортчытъяло ужрадъёс, пумитало куноосты - вӧзазы улӥсь поръёсты, ӟучъёсты, бигеръёсты но мукет калыкъёсты. Алигес Карлыганын удмурт сиёнлы сӥзем «Калыксий-2018» бадӟым ужрад ортчиз. Отчы вуылӥзы Йошкар-Олаысь но бускель ёросъёсысь куноос но. Ветлэмез сярысь туж тунсыко гожтэм Йошкар-Олаысь «Семейная газеталэн» журналистэз Маргарита Нектарова. Со пайме удмуртъёслэн сямъёссылы, куно пумитамзылы. Нош мон, статьязэ лыдӟыса, пайми, Марий Элысь удмуртъёс асьмелэсь висъясько вылэм шуыса. Та статьяез сётӥськом, удмуртэ берыктыса.Алёна Михайлова Теги: удмуртъёс  